Mary (Yhdistyneen kuningaskunnan kuningatar)

Mary (Victoria Mary Augusta Louise Olga Pauline Claudine Agnes, engl. Mary of Teck); (26. toukokuuta 1867 Kensingtonin palatsi, Lontoo, Yhdistynyt kuningaskunta – 24. maaliskuuta 1953 Marlborough House, Lontoo, Yhdistynyt kuningaskunta) oli saksalainen prinsessa, kuningas Yrjö V:n puoliso ja Yhdistyneen kuningaskunnan kuningatar sekä Intian keisarinna ja Irlannin kuningatar.http://www.britroyals.com/windsor.asp?id=mary_teck

Suku

Teckin prinsessa Maryn vanhemmat olivat Württembergin kuningaskunnassa sijainneen Teckin herttuakunnan herttua Franz (1837–1900) ja Cambridgen prinsessa Mary Adelaide, joka oli Yrjö III:n lapsenlapsi. Hän oli heidän vanhin lapsensa ja ainoa tytär. Hänen veljiään olivat prinssi Adolphus von Teck (1868–1927) Teckin herttua ja Cambridgen markiisi; prinssi Franz von Teck (1870–1910) ja prinssi Alexander von Teck (1874–1957) Athlonen jaarli.

Hänen kummeinaan toimivat muun muassa kuningatar Viktoria ja silloinen Walesin prinssi, tuleva kuningas Edvard VII. Maryn äidinisä oli Cambridgen herttua, prinssi Adolphus, joka oli nuorin Yrjö III:n ja kuningatar Charlotte von Mecklenburg-Strelitzin yhdeksästä pojasta. Kuningas Edvard VII oli Maryn pikkuserkku ja Mary avioitui myöhemmin tämän pojan Yrjö V:n kanssa. 

Maryn isä oli morganaattisesta avioliitosta syntynyt itävaltalaisyntyinen Hohensteinin kreivi Franz, jota varten luotiin Teckin herttuan arvo vuonna 1871. Maryn isänpuoleinen isoisä oli Württembergin herttua Alexander ja isoäiti unkarilainen kreivitär Claudine Rhédey de Kis-Rhéde. Maryn vanhemmat olivat keskenään pikkuserkun serkkuja.
pienoiskuva|308x308px|teckin prinsessa Mary ja ensimmäinen kihlattu,  prinssi Albert Victor 1891

Kihlaukset ja avioliitto

Mary syntyi Lontoossa Kensingtonin palatsissa. Perhe vietti sen jälkeen vähän aikaa Firenzessä, mutta palasi Lontooseen vuonna 1885. Vuonna 1891 Mary kihlautui Walesin prinssi Albert Edwardin vanhimman pojan, pikkuserkkunsa prinssi Albert Victorin kanssa, lähinnä siksi, että kuningatar Viktoria oli Maryyn viehättynyt. Albert Victor menehtyi kuitenkin todennäköisesti keuhkokuumeeseen kuusi viikkoa myöhemmin. 
pienoiskuva|310x310px|Teckin prinsessa Maryn ja Yorkin herttua, prinssi Georgen hääkuva 1893
Tästä huolimatta Viktorian mielestä Mary sopisi edelleen tulevan kuninkaan puolisoksi, joten hänen kehotuksestaan prinssi Albert Victorin veli, prinssi George, silloinen Yorkin herttua kosi Marya. Vaikka kyseessä olikin järjestetty avioliitto, puolisot rakastuivat toisiinsa syvästi, eikä Yrjöllä koskaan ollut rakastajatarta, mikä oli siihen aikaan epätavallista.

Maryn ja Georgen häät pidettiin 6. heinäkuuta 1893 St Jamesin palatsissa Lontoossa. 

Heille syntyi kuusi lasta:

NimiSyntyiKuoliPuolisoKuningas Edvard VIII, myöhemmin Windsorin herttua, 23. kesäkuuta 189428. toukokuuta 1972 Wallis Simpson (1896–1986); ei lapsiaKuningas Yrjö VI 14. joulukuuta 18956. helmikuuta 1952 Lady Elizabeth Bowes-Lyon (1900–2002); kaksi lastaPrinsessa Mary25. huhtikuuta 1897  28. maaliskuuta 1965Henry Lascelles, Harewoodin 6. jaarli (1882–1947); kaksi lastaPrinssi Henry, Gloucesterin herttua 31. maaliskuuta 1900 10. kesäkuuta 1974Lady Alice Montagu-Douglas-Scott (1901–2004); kaksi lastaPrinssi George, Kentin herttua 20. joulukuuta 1902  25. elokuuta 1942 Prinsessa Marina (1906–1968); kolme lasta Prinssi John 12. heinäkuuta 1905  18. tammikuuta 1919 
pienoiskuva|262x262px|Cornwallin ja Yorkin herttuatar Mary vuonna 1901

Kruununperijän puoliso

Avioliiton solmimisen jälkeen Mary tunnettiin Yorkin herttuattarena. Kuningatar Viktorian kuoltua vuonna 1901 Yrjöstä tuli Walesin prinssi ja Marysta Walesin prinsessa. Edvard VII kuoli vuonna 1910, ja Maryn puolisosta tuli kuningas Yrjö V ja Marysta kuningatar. Oli kuningatar Viktorian toivomus, ettei kukaan Yhdistyneen kuningaskunnan kuningatar hänen jälkeensä olisi nimeltään Viktoria, siksi Mary käytti toista etunimeään ensimmäisen sijasta. Perheen kesken hänet tunnettiin nimellä May.
pienoiskuva|332x332px|Kuningatar Mary, virallinen muotokuva, Henry Macbeth-Raeburn 1917

Kuningattarena
Alkuaikoinaan kuningattarena Marya häiritsi hänen anoppinsa, kuningataräiti Alexandra. Vaikka kaksi kuningatarta olivatkin läheisiä keskenään, Alexandran itsepäisyys monissa asioissa haittasi naisten välistä kanssakäymistä. Tämä vaati sisarensa keisarinna Maria Fjodorovnan yllyttämänä päästä etusijalle ohi Maryn Edvard VII:n hautajaisissa, oli hidas muuttamaan Buckinghamin palatsista ja piti joitakin kuninkaallisia koruja, joiden olisi kuulunut siirtyä uudelle kuningattarelle. Leskikeisarinna Maria oli tehnyt samoin omalle miniälleen, Aleksandra Fjodorovnalle.

Kuningataräiti
Vuonna 1936 kuningatar Maryn puoliso Yrjö V kuoli, ja heidän vanhimmasta pojastaan Edvardista tuli kuningas Edvard VIII. Vielä samana vuonna Edvard luopui kruunusta avioituakseen eronneen amerikkalaisen Wallis Simpsonin kanssa. Kuningatar ei voinut tätä käsittää, joten hän antoi kaiken tukensa Edvardin veljelle Albertille, josta tuli kuningas Yrjö VI. Mary osallistui poikansa kruunajaisiin ensimmäisenä kuningataräitinä Britannian historiassa.

Toisen maailmansodan aikana Mary muutti Lontoosta veljentyttärensä luokse Badmintonin kartanoon Gloucestershiressä.

Poika Yrjö VI kuoli keuhkosyöpään vuonna 1952, ja hänen tyttärestään Elisabetista tuli kuningatar. Täten maassa oli runsaan vuoden ajan samanaikaisesti kolme kuningatarta: Mary, hänen miniänsä kuningataräiti Elisabet ja Elisabet II. Heistä kaksi ensimmäistä oli  leskikuningattaria. 

Mary kuoli keuhkosyöpään 85-vuotiaana maaliskuussa 1953 Lontoossa Marlborough Housessa, vain kymmenen viikkoa ennen pojantyttärensä kruunajaisia. Hänet on haudattu Pyhän Yrjön kappelin kuninkaalliseen hautaholviin, Windsorin linnan alueelle.

 Kunnianosoituksia 

Kuningatar Maryn mukaan on nimetty kaksi valtamerilinjalaivaa, RMS Queen Mary ja RMS Queen Mary 2.

 Lähteet 

 Aiheesta muualla 

Luokka:Yhdistyneen kuningaskunnan kuninkaalliset
Luokka:Intian keisarinnat
Luokka:Vuonna 1867 syntyneet
Luokka:Vuonna 1953 kuolleet
Luokka:Kuningataräidit